Nr. L 233/16 De Europæiske Fællesskabers Tidende 30. 8. 85 KOMMISSIONENS DIREKTIV af 11. juli 1985 om tilpasning til den tekniske udvikling af Rådets direktiv 84/535/EØF om indbyrdes tilnærmelse af medlemsstaternes lovgivning om tilladeligt lydeffektniveau for elektriske svejseaggregater (85/407/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, under henvisning til Rådets direktiv 84/535/EØF af 17. september 1984 om indbyrdes tilnærmelse af medlems- staternes lovgivning om tilladeligt lydeffektniveau for elek- triske svejseaggregater (1), særlig artikel 7, og ud fra følgende betragtninger: På grundlag af de indvundne erfaringer og som følge af den tekniske udvikling er det nu muligt bedre at tilpasse forskrif- terne i bilag I til direktiv 84/535/EØEF til de faktiske afprøvningsvilkår; de i dette direktiv fastsatte foranstaltninger er i overensstem- melse med udtalelse fra Udvalget for tilpasning til den tekniske udvikling af direktivet om bestemmelse af støjemis- sionen fra Entreprenørmateriel — (1) EFT nr. L 300 af 19. 11. 1984, s. 142. UDSTEDT FØLGENDE DIREKTIV: Artikel 1 Bilag I til direktiv 84/535/EØF ændres i overensstemmelse med bilaget til nærværende direktiv. Artikel 2 Inden den 26. marts 1986 vedtager og offentliggør medlems- staterne de nødvendige bestemmelser for at efterkomme dette direktiv og underretter straks Kommissionen herom. Artikel 3 Dette direktiv er rettet til medlemsstaterne. Udfærdiget i Bruxelles, den 11. juli 1985. På Kommissionens vegne Stanley CLINTON DAVIS Medlem af Kommissionen